[{"text_idx": "#000002", "text": "Coginio campus ar y barbeciw"}, {"text_idx": "#000003", "text": "Clasuron Cymreig ar Ddydd Gw\u0302yl Dewi"}, {"text_idx": "#000005", "text": "Yn o\u0302l y chwedl, cafodd Dewi ei eni yn ystod storm ffyrnig yn y flwyddyn 500 OC ar ben clogwyn yn Sir Benfro, a byw ei fywyd cyfan ar ddiet o ddw\u0302r a chennin. Yn naturiol, fyddem ni ddim yn argymell diet mor llym i ddarllenwyr ein gwefan, sy\u2019n adnabyddus am eu chwaeth graff mewn bwyd a diod. Rydym ni hefyd yn gwybod bod Cig Oen Cymru PGI a Chig Eidion Cymreig PGI nid yn unig yn blasu\u2019n wych, ond hefyd yn llawn fitaminau a mwynau hanfodol sy\u2019n allweddol i ddiet iach a chytbwys."}, {"text_idx": "#000006", "text": "Gyda diolch i ein ffrindiau yn Bwyd a Diod Cymru, i nodi Dydd Gw\u0302yl Dewi eleni rydym ni\u2019n datgelu rysa\u0301it hollol Gymreig sy\u2019n dathlu dau eicon o fwyd ein cenedl: Cig Oen Cymru a bara lawr. Mae ein Cig Oen Cymru gyda saws perlysiau a bara lawr yn bryd o fwyd i deulu o bedwar, ac mae ar ei orau trwy rannu\u2019r ragiau\u2019n gytledi ac yna dipio pob cytled i mewn i\u2019r saws bara lawr a pherlysiau ac yn olaf, y briwsion lemwn."}, {"text_idx": "#000007", "text": "Mae\u2019n siw\u0302r bod y rhan fwyaf o\u2019n darllenwyr yn ymwybodol bod Cig Oen Cymru a Chig Eidion Cymru wedi cael statws PGI i gydnabod y llu o rinweddau sy\u2019n nodi eu bod yn unigryw o\u2019u cymharu a\u0302\u2019u cystadleuwyr, mae hefyd yn werth dathlu rhai o\u2019r cynhyrchion bwyd a diod eraill o Gymru sydd hefyd wedi cael anrhydeddau tebyg."}, {"text_idx": "#000009", "text": "Mae\u2019n ychwanegiad gwych i bryd o\u2019r badell, gellir ei baru hefyd a\u0302 llu o brydau Cig Oen Cymru, gan gynnwys ein rysa\u0301it Dydd Gw\u0302yl Dewi."}, {"text_idx": "#000010", "text": "Mae\u2019n cael ei fwynhau ledled y byd gan gogyddion a phobl sy\u2019n dwlu ar fwyd sy\u2019n rhyfeddu at yr haenau crisialaidd unigryw, gwastad a blas gla\u0302n dw\u0302r mo\u0302r Ynys Mo\u0302n, nid yw wedi ei ddifetha gan y chwerwder a achosir gan ormod o galsiwm sy\u2019n gallu digwydd mewn halenau eraill."}, {"text_idx": "#000013", "text": "Rhowch gynnig arnyn nhw drwy goginio Stecen llygad yr asen Cig Eidion Cymru gyda madarch a chaws pob gan Matt Waldron neu Cig Oen Cymru a\u0302 sglein balsamaidd gyda thatws bach rhosmari."}, {"text_idx": "#000014", "text": "Gyda stori ddiddorol sy\u2019n ymestyn dros gannoedd o flynyddoedd, mae\u2019r caws yn seiliedig ar rysa\u0301it sefydlog a ysgrifennwyd gan Annie Evans yn ei llyfr nodiadau yn 1907, ond sydd fwy na thebyg yn dyddio\u2019n o\u0302l i\u2019r 19eg ganrif. Gyda gwead hufennog cyson, dim ond o laeth buwch a gynhyrchir ar ffermydd Cymru y gellir gwneud Caws Caerffili Traddodiadol, a dyma unig gaws brodorol Cymru."}, {"text_idx": "#000017", "text": "O ran paru gyda ryseitiau, mae\u2019n wir dweud nad oes llawer o brydau Cig Oen Cymru neu Gig Eidion Cymru na ellir eu gwella gyda gwydraid bach o Win Cymreig i helpu i ddenu\u2019r blasau allan!"}, {"text_idx": "#000018", "text": "Cliciwch yma am restr lawn o gynnyrch Cymreig sydd a\u0302 statws enw bwyd gwarchodedig."}]